**Ministru kabineta rīkojuma projekta „Par proporciju, kādā īpašuma kompensācijas sertifikātu vietā par maksāšanas līdzekli var izmantot privatizācijas sertifikātus laikposmā no 2012. gada 1. janvāra līdz 31. martam” sākotnējās ietekmes novērtējuma ziņojums (anotācija)**

|  |  |
| --- | --- |
| **I. Tiesību akta projekta izstrādes nepieciešamība** | |
| 1. Pamatojums | Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 34. panta trešā daļa. |
| 2. Pašreizējā situācija un problēmas | Atbilstīgi Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 34. panta trešajai daļai, Ministru kabinetam vienu reizi ceturksnī jānosaka proporcija, kādā īpašuma kompensācijas sertifikātu vietā par maksāšanas līdzekli var izmantot privatizācijas sertifikātus, un laika periods, kurā maksājumus var veikt saskaņā ar šo proporciju, bet proporciju, kādā īpašuma kompensācijas sertifikātu vietā par maksāšanas līdzekli var izmantot privatizācijas sertifikātus, nosaka atbilstoši iepriekšējo 12 mēnešu īpašuma kompensācijas sertifikātu un privatizācijas sertifikātu vidējo cenu attiecībai, kas noteikta saskaņā ar licencēto starpniecības sabiedrību sniegtajām ziņām par sertifikātu pārdošanu, izņemot pārdošanu citai starpniecības sabiedrībai, šo 12 mēnešu periodu beidzot vienu mēnesi pirms datuma, no kura īpašuma kompensācijas sertifikātu vietā par maksāšanas līdzekli var izmantot privatizācijas sertifikātus.  Sākot no 2008. gada 1. aprīļa Ministru kabinets pa ceturkšņiem ir noteicis proporciju, kādā īpašuma kompensācijas sertifikātu vietā par maksāšanas līdzekli var izmantot privatizācijas sertifikātus:  1) no 2008. gada 1. aprīļa līdz 30. jūnijam – 1,37;  2) no 2008. gada 1. jūlija līdz 30. septembrim – 1,34;  3) no 2008. gada 1. oktobra līdz 31. decembrim – 1,25;  4) no 2009. gada 1. janvāra līdz 31. martam – 1,25;  5) no 2009. gada 1. aprīļa līdz 30. jūnijam – 1,26;  6) no 2009. gada 1. jūlija līdz 30. septembrim – 1,25;  7) no 2009. gada 1. oktobra līdz 31. decembrim - 1,33;  8) no 2010. gada 1. janvāra līdz 31. martam – 1,25;  9) no 2010. gada 1. aprīļa līdz 30. jūnijam – 1,24;  10) no 2010. gada 1. jūlija līdz 30. septembrim – 1,21;  11) no 2010. gada 1. oktobra līdz 31. decembrim – 1,25;  12) no 2011. gada 1. janvāra līdz 31. martam – 1,26;  13) no 2011. gada 1. aprīļa līdz 30. jūnijam –1,22;  14) no 2011.gada 1. jūlija līdz 30. septembrim – 1,22;  15) no 2011. gada 1. oktobra līdz 31. decembrim – 1,22.  Līdz **2012. gada 1. janvārim** jāpieņem Ministru kabineta rīkojums, kurā nosaka proporciju, kādā īpašuma kompensācijas sertifikātu vietā par maksāšanas līdzekli var izmantot privatizācijas sertifikātus laikposmā no 2012. gada 1. janvāra līdz 31. martam.  Atbilstoši Ministru kabineta 2007. gada 16. oktobra noteikumu Nr. 711 „Noteikumi par privatizācijas sertifikātu tirgus starpniecības sabiedrību licenču izsniegšanas, apturēšanas un anulēšanas kārtību, valsts nodevas likmi par tās saņemšanu, kā arī starpniecības sabiedrību pienākumiem un to uzraudzības kārtību” 52. punktam licencēto starpniecības sabiedrību sniegtās ziņas par sertifikātu pārdošanu pārbauda un apkopo valsts akciju sabiedrība „Privatizācijas aģentūra”, kas aprēķinājusi gan mēneša vidējo cenu un darījumu apjomu, gan arī īpašuma kompensācijas sertifikātu un privatizācijas sertifikātu tirgus iepriekšējo 12 mēnešu vidējo cenu attiecību. Starpniecības sabiedrības no 2010. gada 1. decembra līdz 2011. gada 30. novembrim sniedza ziņas par 265,58 tūkstošiem privatizācijas sertifikātu un 5,13 tūkstošiem īpašuma kompensācijas sertifikātu pārdošanu, izņemot pārdošanu citai starpniecības sabiedrībai. Ministru kabineta rīkojuma projektam ir pievienota valsts akciju sabiedrības „Privatizācijas aģentūra” 2011. gada 6. decembra vēstule Nr. 2.17/9992, kurai pievienoti dokumenti, kas atspoguļo proporcijas aprēķinu.  Īpašuma kompensācijas sertifikātu un privatizācijas sertifikātu pārdošanas iepriekšējo 12 mēnešu (no 2010. gada 1. decembra līdz 2011. gada 30. novembrim) vidējo cenu attiecība ir 1,18. |
| 3. Saistītie politikas ietekmes novērtējumi un pētījumi | Projekts šo jomu neskar. |
| 4. Tiesiskā regulējuma mērķis un būtība | Ministru kabineta rīkojuma projekts nosaka, ka laikposmā no 2012. gada 1. janvāra līdz 31. martam proporcija, kādā īpašuma kompensācijas sertifikātu vietā par maksāšanas līdzekli var izmantot privatizācijas sertifikātus, ir **1,18**. |
| 5. Projekta izstrādē iesaistītās institūcijas | Valsts akciju sabiedrība „Privatizācijas aģentūra”. |
| 6. Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. Cita informācija | Nav. |

Anotācijas II – VII sadaļa – projekts šīs jomas neskar.

**Ekonomikas ministrs D.Pavļuts**

**Vīza: valsts sekretārs J.Pūce**

19.12.2011. 09:12

635

Ņesterenko

67013162, diana.nesterenko@em.gov.lv